stanford-oval/wikipedia huggingface dataset:
บารมี นวนพรัตน์สกุล

| บารมี นวนพรัตน์สกุล |
| --- | --- |
เกิด: บารมี นวนพรัตน์สกุล 27 มกราคม พ.ศ. 2520 กรุงเทพมหานคร ประเทศไทย
อาชีพ:  ผู้ประกาศข่าว  พิธีกร 
ปีปฏิบัติงาน: พ.ศ. 2545 - ปัจจุบัน
ตัวแทน: ช่อง 3 เอชดี   (2552 - 2561)
มีชื่อเสียงจาก: โลกยามเช้า  เกษตรฮอตนิวส์ สุขสโมสร
คู่สมรส: ภัทิรา อทัญญูตา
รางวัล: รางวัลเมขลา  ประเภทพิธีกรข่าวและผู้ดำเนินรายการ พ.ศ. 2554-รางวัลทีมพิธีกรข่าว มณีเมขลาดีเด่นยอดนิยม จาก เรื่องเด่นเย็นนี้ ทาง ช่อง 3 เอชดี
บารมี นวนพรัตน์สกุล (ชื่อเล่น: ยอด; เกิด 27 มกราคม 2520) อดีตผู้ประกาศข่าวทางช่อง 3 เอชดีและเนชั่นทีวี
ประวัติ

บารมีมีชื่อเล่นว่า ยอด เกิดที่กรุงเทพมหานคร ในครอบครัวเชื้อสายจีน เป็นบุตรคนที่ 2 ในจำนวนพี่น้อง 4 คน น้องชายหนึ่งในนั้นชื่อ นาวาตรีนายแพทย์บัณฑิต นวนพรัตน์สกุล แพทย์ฝบส. โรงพยาบาลสมเด็จพระปิ่นเกล้า (โรงพยาบาลทหารเรือ) บารมี นวนพรัตน์สกุล จบชั้นประถมศึกษาที่โรงเรียนอัสสัมชัญแผนกประถม และชั้นมัธยมศึกษาที่โรงเรียนอัสสัมชัญ ปริญญาตรีวิศวกรรมสิ่งแวดล้อมที่สถาบันเทคโนโลยีพระจอมเกล้าธนบุรี และเรียนต่อปริญญาโท ทางด้านการจัดการสิ่งแวดล้อม จากสถาบันเทคโนโลยีอิลลินอยส์ จากนั้นทำงานเป็นวิศวกรสิ่งแวดล้อมที่ City of Chicago, Department of Environment เมืองชิคาโก สหรัฐก่อนที่จะลาออกมาเป็นเด็กเสิร์ฟในร้านอาหารญี่ปุ่นที่ชิคาโกอยู่ครึ่งปี เพื่อเรียนปริญญาเอกไปด้วย แต่เรียนไม่จบเพราะแม่อยากให้กลับบ้านเสียที กลับมาเป็นนักวิชาการสิ่งแวดล้อมที่ศูนย์กฎหมายสิ่งแวดล้อมแห่งประเทศไทย และวิศวกรสิ่งแวดล้อมในบริษัทที่ปรึกษาผลกระทบสิ่งแวดล้อมที่กรุงเทพฯ อยู่ช่วงหนึ่ง ก่อนที่จะลาออกมาสู่งานสายข่าวเต็มตัวเพราะพอแล้วกับงานที่ไม่ได้รัก พร้อมกับยอมถูกลดเงินเดือนลงเกือบ 3 เท่า โดยมาเป็นผู้ประกาศข่าววิทยุ ที่วิทยุเนชั่น ก่อนจะมาเป็นผู้สื่อข่าวสายเศรษฐกิจ ผู้ประกาศข่าว และพิธีกรที่เนชั่นทีวี และล่าสุดมาเป็นพิธีกรข่าวที่สถานีโทรทัศน์ไทยทีวีสีช่อง 3 ในรายการ "โลกยามเช้า" และ "เรื่องเด่นเย็นนี้" ในช่วง "เกษตร Hot News" ด้านชีวิตส่วนตัว บารมี นวนพรัตน์สกุล สมรสกับ นางภัทิรา นวนพรัตน์สกุล (สกุลเดิม : อทัญญุดา) มีบุตรชาย 2 คน นอกจากนี้ บารมียังชื่นชอบและเป็นนักกีฬาไตรกีฬาอีกด้วย
การศึกษา

ประถมศึกษา โรงเรียนอัสสัมชัญแผนกประถม
มัธยมศึกษา โรงเรียนอัสสัมชัญ กรุงเทพมหานคร
ปริญญาตรี วิศวกรรมศาสตรบัณฑิต สาขาวิศวกรรมสิ่งแวดล้อม มหาวิทยาลัยเทคโนโลยีพระจอมเกล้าธนบุรี
ปริญญาโท  M.S. in Environmental Management, Illinois Institute of Technology (IIT), Chicago, Illinois, USA
ปริญญาเอก Ph.D. in Technopreneurship and Innovation Management จุฬาลงกรณ์มหาวิทยาลัย
ผลงานข่าวในอดีต

ผู้สื่อข่าว และผู้ประกาศข่าว และพิธีกรข่าวเศรษฐกิจเนชั่นทีวี
ผู้ประกาศข่าวทางช่อง 3 เอชดีและช่อง 3 แฟมิลี่
ธุรกิจ

ผู้ก่อตั้งและกรรมการผู้จัดการ บริษัท สุกี้ มีเดีย จำกัด
ประธานเจ้าหน้าที่บริหาร บริษัท ติกเก็ท จำกัด เก็บถาวร 2018-11-15 ที่ เวย์แบ็กแมชชีน
รางวัล

รางวัลเมขลา ครั้งที่ 24 ประเภทรางวัลประเภทพิธีกรข่าวและผู้ดำเนินรายการ ได้รับรางวัลทีมพิธีกรข่าว มณีเมขลาดีเด่นยอดนิยม ได้แก่ ธีระ ธัญไพบูลย์, วราภรณ์ สมพงษ์, บารมี นวนพรัตน์สกุล, คำรณ หว่างหวังศรี, บัญชา ชุมชัยเวทย์, สาธิต กรีกุล, ชิบ จิตนิยม, ธนินวัฒน์ พัฒนวีรคุณ และ สรยุทธ สุทัศนะจินดา จาก เรื่องเด่นเย็นนี้ ทางช่อง 3
ที่ราบเซ็นได

ภาพถ่ายทางอากาศของที่ราบเซ็นได
ที่ราบเซ็นได (ญี่ปุ่น: 仙台平野) เป็นที่ราบในจังหวัดมิยางิ ประเทศญี่ปุ่น ที่ราบทอดยาวไปทางอ่าวเซ็นไดและเป็นที่ราบที่มีขนาดใหญ่ที่สุดในจังหวัดมิยางิ
เค้าโครง

ที่ราบเซ็นไดทางทิศตะวันออกติดกับอ่าวเซ็นได ทางทิศใต้ติดกับที่ราบสูงอาบูคุมะ ทางทิศตะวันตกติดกับเทือกเขาโออุ และทางทิศตะวันออกเฉียงเหนือติดกับเทือกเขาคิตากามิ ที่ราบเซ็นไดตั้งอยู่บริเวณเนินเขามัตสึชิมะในตอนกลางของจังหวัดมิยางิ มีที่ราบเซ็มโบกุทางทิศเหนือและที่ราบเซ็นนันทางทิศใต้  ที่ราบเซ็นไดเป็นที่ราบที่ใหญ่ที่สุดในภูมิภาคโทโฮกุ
น้ำแม่ตุ๋ย

| น้ำแม่ตุ๋ย น้ำแม่กวม> ที่ตั้ง |
| --- | --- |
ประเทศ:  ไทย
จังหวัด: ลำปาง
ลักษณะทางกายภาพ

ต้นน้ำ: เขาไม่มีชื่อ
 • ตำแหน่ง: ตำบลเมืองปาน อำเภอเมืองปาน
 
ปากน้ำ: แม่น้ำวัง
 • ตำแหน่ง: ตำบลบ่อแฮ้ว อำเภอเมืองลำปาง
 • พิกัด: 18°17′21.4″N 99°27′59.3″E﻿ / ﻿18.289278°N 99.466472°E﻿ / 18.289278; 99.466472
ความยาว: 90 กิโลเมตร (56 ไมล์)
พื้นที่ลุ่มน้ำ: 801 ตร.กม.
ลุ่มน้ำ
ระบบแม่น้ำ: ลุ่มน้ำวัง
น้ำแม่ตุ๋ย เป็นลำน้ำสาขาของแม่น้ำวังในท้องที่จังหวัดลำปาง มีต้นกำเนิดมาจากเขาไม่มีชื่อในเขตตำบลเมืองปาน อำเภอเมืองปาน (ตอนต้นน้ำเรียก น้ำแม่กวม) ไหลจากทิศเหนือลงมาทางทิศใต้ เข้าเขตอำเภอเมืองลำปาง ก่อนไปบรรจบกับแม่น้ำวังที่บ้านทับหมาก ตำบลบ่อแฮ้ว อำเภอเมืองลำปาง
น้ำแม่ตุ๋ยมีลำน้ำสาขาย่อยที่สำคัญได้แก่ น้ำแม่ไพร น้ำแม่เฟือง และน้ำแม่ค่อม มีพื้นที่รับน้ำประมาณ 801 ตารางกิโลเมตร มีความยาวประมาณ 90 กิโลเมตร
ตราประทับ

ตราประทับของกองทัพเรือสหรัฐ
ตราประทับ (postal marking) ในทางไปรษณีย์ หมายถึงการทำเครื่องหมายต่าง ๆ ลงบนซองจดหมาย หรือ สิ่งอื่นที่ส่งทางไปรษณีย์ มีหลายประเภท มีทั้งตราที่ใช้ในงานไปรษณีย์ และตราสำหรับประทับเป็นที่ระลึกในการสะสมแสตมป์
ตราประทับทางไปรษณีย์ > ตราประจำวัน

ตราที่พบได้บ่อยที่สุดคือ ตราประจำวัน (postmark หรือ date stamp) ซึ่งแสดงชื่อที่ทำการไปรษณีย์ และวันเดือนปีที่ประทับ โดยไปรษณีย์ต้นทางจะประทับตราลงบนดวงแสตมป์โดยมีวัตถุประสงค์คือ เป็นการทำเครื่องหมายขีดค่า (cancel หรือ cancellation) ป้องกันการนำแสตมป์กลับมาใช้ใหม่ ส่วนไปรษณีย์ระหว่างทางและปลายทาง จะประทับตราลงด้านหลังจดหมายเพื่อเป็นหลักฐานการเดินทางของจดหมาย แต่ระยะหลังไม่ค่อยได้ประทับด้านหลังเนื่องจากปริมาณจดหมายที่เพิ่มจำนวนสูงขึ้นมาก และมีการคัดแยกจดหมายด้วยเครื่องอัตโนมัติ
บางประเทศแยกตราออกเป็นสองส่วน คือ ตราประจำวัน และตราขีดฆ่า (killer) ซึ่งต้องประทับด้วยมือสองครั้ง โดยจะประทับตราขีดฆ่าบนดวงแสตมป์ ส่วนตราประจำวัน ประทับบนซองโดยไม่แตะต้องแสตมป์ เพื่อจะได้เห็นวันที่และที่ทำการไปรษณีย์ชัดเจนกว่าการประทับตราประจำวันอย่างเดียวบนแสตมป์หรือส่วนของแสตมป์
ตราประจำวัน อาจประทับด้วยมือหรือด้วยเครื่องก็ได้ ซึ่งตราที่ประทับด้วยมือจะเป็นที่นิยมสะสมมากกว่า ตราที่ประทับด้วยเครื่อง (เรียกตราประทับเครื่อง, machine cancellation) อาจมีรายละเอียดอื่น เช่น เวลาที่ประทับ และอาจมีส่วนที่เพิ่มเติมสำหรับการประชาสัมพันธ์ต่าง ๆ (เรียกตราสโลแกน, slogan cancel) หรือเป็นลักษณะลูกคลื่นหรือรูปธง (flag cancel) เพื่อให้ตราสามารถขีดฆ่าแสตมป์หลาย ๆ ดวงพร้อมกัน
นอกจากนี้ วันที่บนตราประจำวันยังมีความสำคัญ สามารถใช้เป็นหลักฐานอ้างอิง เช่น วันที่ส่งแบบฟอร์มการเสียภาษีทางไปรษณีย์ในหลายประเทศจะถือจากตราประจำวันเป็นหลัก ไม่ใช้วันที่หน่วยงานด้านภาษีได้รับจดหมาย
ตราประทับทางไปรษณีย์ > ตราอื่น ๆ

นอกเหนือจากตราประจำวันแล้ว ตราอื่น ๆ ที่มีใช้ในการไปรษณีย์ เช่น ตรา AV สำหรับช่วยในการคัดแยกจดหมายระหว่างประเทศ ตราสำหรับประทับเป็นป้ายลงทะเบียน ตราประทับสำหรับอธิบายสาเหตุที่ไม่สามารถส่งยังผู้รับปลายทางได้ ตราที่แสดงว่าจดหมายผ่านการเซ็นเซอร์ กล่าวคือมีการเปิดอ่านและตรวจแล้วว่าเนื้อหาไม่เป็นภัย พบในช่วงสงคราม เป็นต้น
ตราประทับที่เกี่ยวข้องกับการสะสมแสตมป์

นอกเหนือจากตราประทับสำหรับใช้งานทั่วไปทางไปรษณีย์แล้ว ยังมีตราประทับที่จัดทำขึ้นสำหรับการสะสมโดยเฉพาะ ได้แก่
ตราประทับที่เกี่ยวข้องกับการสะสมแสตมป์ > ตราประจำวันของที่ทำการไปรษณีย์ชั่วคราว

เป็นตราประจำวันของที่ทำการไปรษณีย์ ที่เปิดให้บริการด้านไปรษณีย์ตามงานต่าง ๆ บางงานจะนำตราประจำวันจากที่ทำการไปรษณีย์ในท้องที่ไปให้ประทับตรา แต่ในหลายงานมีการออกแบบตราประจำวันเป็นพิเศษ และใช้งานเป็นเวลาจำกัด จึงมีคุณค่าต่อการสะสม ตัวอย่างเช่น ในงานนิทรรศการเฉลิมพระเกียรติพระบาทสมเด็จพระเจ้าอยู่หัวฯ หรือ งานแสดงตราไปรษณียากรแห่งชาติ เป็นต้น ตราประจำวันดังกล่าวสามารถประทับได้เฉพาะในงานเท่านั้น เมื่อจบงานตราจะถูกเก็บเข้าคลังไม่สามารถหาประทับได้อีก
ตราประทับที่เกี่ยวข้องกับการสะสมแสตมป์ > ตราประทับวันแรกจำหน่าย

ตราประทับวันแรกจำหน่าย เป็นตราที่ประทับลงบนซองวันแรกจำหน่ายหรือของสะสมอื่น ๆ มักปรากฏอยู่บนซองเรียบร้อยแล้วตั้งแต่ตอนซื้อ กล่าวคือนักสะสมไม่สามารถประทับตรานี้เองได้
ดูรายละเอียดเพิ่มเติมที่วันแรกจำหน่าย
ตราประทับที่เกี่ยวข้องกับการสะสมแสตมป์ > ตราที่ระลึก

ตราที่ระลึก เป็นตรายางที่วางอยู่ในงานวันแรกจำหน่ายในไปรษณีย์ที่จัดงาน หรือตามงานต่าง ๆ ที่ไปรษณีย์ไปเปิดบริการ (เช่น งานกาชาด) ตราที่ระลึกนี้นักสะสมสามารถประทับเองได้ โดยมีกฎเกณฑ์ (เพิ่งเพิ่มมาภายหลัง) ว่า ตราที่ระลึกจะต้องประทับบนดวงแสตมป์อย่างน้อยเท่ากับอัตราค่าส่งต่ำสุดทางไปรษณีย์ แต่มีอนุโลมในหลายกรณี เช่น เมื่อประทับบนซองวันแรกจำหน่าย
ตราที่ระลึก อาจเป็นตราเดียวตลอดทั้งงาน (เรียกตรารวม) หรือแยกวันละตรา (เรียกตราแยก) ถ้าเป็นเป็นแบบตราเดียวตลอดทั้งงาน ไปงานวันไหนก็สามารถประทับตรานั้นได้หมด สำหรับแบบที่แยกวันนั้น วิธีการสะสมจะแตกต่างกันออกไปในแต่ละประเทศ สำหรับประเทศไทย ในอดีตวันแรกของงานจะมีแค่ตราที่ตรงกับวันแรก วันที่สองจะมีตราทั้งวันแรกและวันที่สอง ไล่ไปจนถึงวันสุดท้ายของงาน จะมีตราให้ประทับครบทุกวัน ส่วนปัจจุบันมักมีเฉพาะตราที่ตรงกับวันยกเว้นวันสุดท้ายที่มีตราครบทุกวัน นักสะสมสามารถสะสมตราแบบแยกให้ครบทุกตราได้สองวิธี
วิธีแรก ผู้ที่สะสมต้องไปตามงานต่าง ๆ เช่น งานกาชาด อย่างน้อยในวันแรกและวันสุดท้าย โดย ในวันแรกจะได้ตราประจำวันที่ตรงกับวันแรกจำหน่ายของแสตมป์ ส่วนวันสุดท้ายจะได้ตราที่ระลึกครบทุกวัน แต่ถ้าไปได้บ่อยจะได้ตราที่ระลึกที่ชัดเจนกว่า เพราะตราที่ระลึกทำจากยาง ตราที่ตรงกับวันแรก ๆ มักจะเริ่มสึกหรอเมื่อถึงช่วงวันสุดท้ายของงาน
วิธีที่สอง ในหลายงานจะมีการตั้งตู้ไปรษณีย์สำหรับรับจดหมายที่ต้องการประทับตรา ผู้สะสมต้องไปในวันแรก ทำซองจดหมายหรือไปรษณียบัตร จ่าหน้าถึงตัวเอง และติดแสตมป์ตามข้อกำหนด สำหรับประเทศไทย กำหนดให้ต้องติดแสตมป์สองส่วน ส่วนแรกสำหรับค่าส่งซึ่งจะประทับด้วยตราประจำวัน อีกส่วนซึ่งต้องติดเพิ่มเท่ากับอัตราค่าส่งจดหมายธรรมดาเพื่อให้เจ้าหน้าที่ประทับตราที่ระลึก และนำไปหย่อนในตู้ต่าง ๆ ซึ่งแต่ละตู้ก็จะตรงกับตราที่ระลึกหนึ่งตรา เมื่อถึงวันที่ตรงกับตราเจ้าหน้าที่จะนำจดหมายหรือไปรษณีย์บัตรออกจากตู้นั้นมาประทับและส่งทางไปรษณีย์ (แต่อาจไม่ได้ดังใจเหมือนประทับด้วยตัวเอง)
งานบางงานที่จัดเป็นเวลานาน แทนที่จะให้แต่ละวันมีตราแยกกัน อาจจะกำหนดช่วงเวลาหนึ่ง ๆ สำหรับแต่ละตรา เช่น งานราชพฤกษ์ 2549 มีทั้งตรารวม (ซึ่งประทับได้ตลอดงาน 1 พฤศจิกายน พ.ศ. 2549-31 มกราคม พ.ศ. 2550) กับตราในแต่ละช่วง ทั้งหมด 6 ช่วง ได้แก่ ดอกไม้นานาชาติ (1-12 พฤศจิกายน) อลังการจักรวาลดอกไม้ (10-16 พฤศจิกายน) ไม้น้ำและบัว (17-27 พฤศจิกายน) พันธุ์ไม้แปลก หายากและพันธุ์ใหม่ (1-11 ธันวาคม) ผักและผลไม้ (29 ธันวาคม-7 มกราคม) และ ไม้ใบกระถาง (20-31 มกราคม)
ตราประทับที่เกี่ยวข้องกับการสะสมแสตมป์ > ตราประจำงาน

ตราประทับที่ประกอบด้วยชื่องาน ตลอดจนช่วงเวลาและสถานที่จัดงานนั้น เพื่อให้นักสะสมประทับลงบนสิ่งสะสมเพื่อบอกรายละเอียดเกี่ยวกับงาน
ตราประทับที่เกี่ยวข้องกับการสะสมแสตมป์ > ตราประจำที่ทำการไปรษณีย์

เป็นตราที่ ที่ทำการไปรษณีย์ บางแห่งจัดทำขึ้นเพื่อให้นักสะสมประทับตราเป็นที่ระลึก โดยเฉพาะที่ทำการไปรษณีย์ที่จัดงานวันแรกจำหน่ายแสตมป์อยู่เป็นประจำ สามารถไปขอประทับที่ทำการไปรษณีย์นั้น ๆ ร่วมกับตราประจำวันและตราที่ระลึกได้เมื่อมีการจัดงาน
สีของตราประทับ

ตราประจำวัน ปัจจุบันนิยมใช้สีดำ ส่วนตราอื่น ๆ หรือตราสำหรับการสะสมอาจมีสีอื่นก็ได้ เช่น สีม่วง สีน้ำเงิน เป็นต้น
ย้อนกลับไปสมัยที่ออกแสตมป์ดวงแรกของโลก คือ เพนนีแบล็ค (Penny Black) ของสหราชอาณาจักร เป็นแสตมป์ที่มีสีดำ ส่วนตราประทับใช้สีแดง แต่ปรากฏว่าสีแดงสามารถล้างออกได้ง่าย ทำให้สามารถนำแสตมป์มาใช้ใหม่ ทางไปรษณีย์จึงเปลี่ยนมาใช้ตราประจำวันสีดำ ส่วนแสตมป์เปลี่ยนเป็นสีแดง เรียก เพนนีเรด (Penny Red)
ตราที่ระลึกระยะหลังมีการเพิ่มเทคนิค ใช้สีหลายสีเพื่อเพิ่มความน่าสนใจ ตัวอย่างเช่น ตราที่ระลึก แสตมป์ชุดปลาการ์ตูน (วันแรกจำหน่าย 24 มิถุนายน พ.ศ. 2549) ของ ที่ทำการไปรษณีย์ปากน้ำ ที่ใช้สีเขียว แดง น้ำเงิน และดำภายในตราเดียว
ตราตลก

ตราประทับที่ทำขึ้น บางครั้งก็เกิดข้อผิดพลาด นิยมเรียกว่า ตลก (ให้สอดคล้องกับแสตมป์ที่พิมพ์ผิดพลาดที่เรียก แสตมป์ตลก) เช่น ตราประจำวันตลก ตราที่ระลึกตลก เป็นต้น ส่วนใหญ่จะเป็นการสะกดคำผิด ตราดังกล่าวอาจยังใช้งานต่อไปหลังจากที่พบข้อผิดพลาด หรือเก็บกลับไปแก้ไขใหม่
ตัวอย่างตราประจำวันตลกของไทยเมื่อไม่นานมานี้ คือ ตราประจำวันของที่ทำการไปรษณีย์ชั่วคราว ภายในงานนิทรรศการเฉลิมพระเกียรติพระบาทสมเด็จพระเจ้าอยู่หัวฯ ตราสะกดผิดเป็น "งานฉลองศิริราชสมบัตรครบ ๖๐ ปี พุทธศักราช ๒๕๔๙" ข้อผิดพลาดดังกล่าวถูกตรวจพบหลังจากประทับตราไปจำนวนหนึ่ง และแก้ไขเสร็จในวันแรกของงานเป็น "งานฉลองสิริราชสมบัติ ครบ ๖๐ ปี พุทธศักราช ๒๕๔๙"
แหล่งข้อมูลอื่น

แท่งตราประจำวัน พร้อมหมึก และแผ่นรองเวลาประทับด้วยมือ เป็นแบบที่ใช้ในประเทศไทย
นักสะสมกำลังประทับตราที่ระลึกในงาน โดยในภาพเป็นงานแสดงตราไปรษณียากรภาคพื้นเอเชีย ครั้งที่ 20 ณ สยามพารากอน กรุงเทพมหานคร
ตำบลกองทูล

| ตำบลกองทูล |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Kong Thun
วัดธรรมเสมา
ประเทศ: ไทย
จังหวัด: เพชรบูรณ์
อำเภอ: หนองไผ่
พื้นที่
 • ทั้งหมด: 64.39 ตร.กม. (24.86 ตร.ไมล์)
ประชากร (2565)
 • ทั้งหมด: 4,297 คน
 • ความหนาแน่น: 66.73 คน/ตร.กม. (172.8 คน/ตร.ไมล์)
รหัสไปรษณีย์ : 67140
รหัสภูมิศาสตร์: 670701
 ส่วนหนึ่งของสารานุกรมประเทศไทย
| องค์การบริหารส่วนตำบลกองทูล |
| --- | --- |
องค์การบริหารส่วนตำบล
อบต.กองทูลที่ตั้งที่ทำการองค์การบริหารส่วนตำบลกองทูล
พิกัด: 15°56′41.7″N 101°05′38.4″E﻿ / ﻿15.944917°N 101.094000°E﻿ / 15.944917; 101.094000
ประเทศ:  ไทย
จังหวัด: เพชรบูรณ์
อำเภอ: หนองไผ่
การปกครอง
 • นายก: วุฒิโชติ กองชนะ
พื้นที่
 • ทั้งหมด: 64.39 ตร.กม. (24.86 ตร.ไมล์)
ประชากร (2565)
 • ทั้งหมด: 4,297 คน
 • ความหนาแน่น: 66.73 คน/ตร.กม. (172.8 คน/ตร.ไมล์)
รหัส อปท.: 06670708
ที่อยู่ที่ทำการ: หมู่ที่ 2 ตำบลกองทูล อำเภอหนองไผ่ จังหวัดเพชรบูรณ์ 67140
เว็บไซต์: www.kongtool.go.th
 ส่วนหนึ่งของสารานุกรมประเทศไทย
กองทูล เป็นตำบลในอำเภอหนองไผ่ จังหวัดเพชรบูรณ์ เป็นที่ตั้งของวัดธรรมเสมาซึ่งมีปูชนียวัตถุที่สำคัญของวัดคือ พระพุทธรูปโบราณศักดิ์สิทธิ์ องค์เจดีย์ศักดิ์สิทธิ์โบราณ หรือที่เรียกว่า "เจดีย์ลอย" ที่สร้างมาตั้งแต่สมัยกรุงศรีอยุธยา
ที่ตั้งและอาณาเขต

ตำบลกองทูล มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับตำบลนาเฉลียง
ทิศตะวันออก ติดต่อกับตำบลท่าแดง
ทิศใต้ ติดต่อกับตำบลเพชรละคร
ทิศตะวันตก ติดต่อกับตำบลบัววัฒนา และตำบลหนองไผ่
ประวัติ

ประวัติตำบลกองทูล ไม่ปรากฏเป็นหลักฐานที่ชัดเจน แต่จากการสอบถามคนเฒ่า คนแก่ได้ให้ความเห็นว่าบ้านกองทูลเป็นบ้านเก่าแก่ ตั้งแต่เมืองศรีเทพเจริญรุ่งเรือง และมีขอมปกครองสร้างศิลปวัฒนธรรมมากมาย สมัยนั้นหมู่บ้านกองทูลได้รับแต่งตั้งให้เป็นตำบล ซึ่งเป็นที่ต้อนรับและพักระหว่างการเดินทางไปยังเมืองเพชรบูรณ์ มีเส้นทางจากอำเภอวิเชียรบุรีผ่านมาตำบลกองทูลจะขึ้นอยู่กับอำเภอวิเชียรบุรี และก็ได้มีเหตุการณ์ที่เกิดขึ้นก็คือ เจ้าเมืองเล็งที่ครองเมืองวิเชียรบุรี มีลูกชายจะมาสู่ขอและแต่งงานกับลูกสาวของเจ้าเมืองเพชรบูรณ์ ดังนั้นทั้งสองฝ่ายจึงเดินทางมาสู่ขอและทาบทามกันแต่ยังเดินทางไปไม่ถึงตัวจังหวัดเพชรบูรณ์ได้พักค้างคืนที่ตำบลกองทูลก่อน จึงปรึกษาหารือกันเกี่ยวกับการแต่งงานของฝ่ายเจ้าบ่าวและฝ่ายเจ้าสาวไม่เรียกค่าสินสอด แต่ทั้งสองฝ่ายได้นำเงินมากองรวมกันเรียกว่า "กองทุน" ซึ่งต่อมาได้เปลี่ยนเสียงเรียกกันเป็น "กองทูล" และก็ได้ใช้ชื่อว่า กองทูล มาจนถึงปัจจุบัน
ต่อมาสิบตำรวจเอกสมัคร มงคลกิติ (ยศในขณะนั้น) ได้รับการแต่งตั้งให้เป็นสายตรวจเดินทางไปปราบโจรผู้ร้ายที่อำเภอวิเชียรบุรีซึ่งมีตำบลกองทูล ตำบลบ้านโภชน์ ตำบลกันจุเป็นเขตการปกครอง เนื่องจากเส้นทางเป็นทางเดินเท้าหรือใช้ม้าได้เท่านั้น ทำให้การปราบปรามโจรผู้ร้ายไม่ค่อยได้ผล จึงได้ปรึกษาคณะกรรมการท้องถิ่นซึ่งมีกำนัน ผู้ใหญ่บ้านและครูในเขตตำบลกองทูลชี้แจงปัญหากับจังหวัดให้จะตั้งกิ่งอำเภอขึ้น และเห็นว่าตำบลกองทูลเป็นพื้นที่อยู่กึ่งกลางระหว่างอำเภอเมืองเพชรบูรณ์และอำเภอวิเชียรบุรี ในวันที่ 9 ธันวาคม พ.ศ. 2503 จึงประกาศแยก 3 ตำบลขึ้นเป็น กิ่งอำเภอหนองไผ่ โดยตั้งที่ว่าการกิ่งอำเภอ ณ บ้านหนองไผ่ ตำบลกองทูล โดยมีนายสมบูรณ์ อมรบุตร เป็นหัวหน้ากิ่งอำเภอหนองไผ่คนแรก เปิดใช้ที่ว่าการกิ่งอำเภอในวันที่ 1 มกราคม พ.ศ. 2504
ในปี พ.ศ. 2505 ทางราชการได้โอนพื้นที่กิ่งอำเภอหนองไผ่ ของอำเภอวิเชียรบุรี ไปขึ้นกับอำเภอเมืองเพชรบูรณ์ พื้นที่ตำบลกองทูลจึงย้ายไปขึ้นกับกิ่งอำเภอหนองไผ่ อำเภอเมืองเพชรบูรณ์ ก่อนที่กิ่งอำเภอหนองไผ่จะแยกเป็นเอกเทศออกจากอำเภอเมืองเพชรบูรณ์ในปี พ.ศ. 2506 และในปี พ.ศ. 2507 หมู่บ้านหนองไผ่ ในเขตตำบลกองทูล เป็นที่ตั้งของที่ว่าการอำเภอ สถานีตำรวจ มีตลาดเป็นที่ประชุมชนและมีความเจริญมากขึ้น จึงมีการตั้งสุขาภิบาลหนองไผ่ ซึ่งครอบคลุมพื้นที่ชุมชนไปตามแนวถนนคชเสนีย์
ในวันที่ 15 กันยายน พ.ศ. 2532 ทางราชการได้เห็นว่าหมู่บ้านหนองไผ่มีขนาดใหญ่ และเป็นที่ตั้งศูนย์ราชการ ควรแยกตำบลเป็นเอกเทศออกจากตำบลกองทูล เพื่อให้ชื่อตำบลตรงกับที่ตั้งของท้องที่อำเภอ จึงแยกหมู่ที่ 4 กับ หมู่ 7 บ้านหนองไผ่, หมู่ 6 บ้านเนินมะกอก, หมู่ 8 บ้านคลองศรีเทพ, หมู่ 9 บ้านคลองยาง, หมู่ 12 บ้านสะพานกลางดง, หมู่ 16 บ้านลำพาด, หมู่ 17 บ้านพงษ์เพชร, หมู่ 18 บ้านหนองไผ่ใต้ รวม 10 หมู่บ้าน ตั้งเป็น ตำบลหนองไผ่ ตำบลกองทูลจึงเหลือพื้นที่เพียง 8 หมู่บ้านจนถึงปัจจุบัน
การแบ่งเขตการปกครอง > การปกครองส่วนภูมิภาค

ตำบลกองทูลแบ่งพื้นที่การปกครองออกเป็น 8 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| หมู่ 1 |  | บ้านวังชงโค |  | (Ban Wang Chongkho) |  |  |
| หมู่ 2 |  | บ้านกองทูล |  | (Ban Kong Thun) |  |  |
| หมู่ 3 |  | บ้านกองทูล |  | (Ban Kong Thun) |  |  |
| หมู่ 4 |  | บ้านน้ำเขียว |  | (Ban Nam Khieo) |  |  |
| หมู่ 5 |  | บ้านเนินมะเกลือ |  | (Ban Noen Makluea) |  |  |
| หมู่ 6 |  | บ้านท่าทอง |  | (Ban Tha Thong |  |  |
| หมู่ 7 |  | บ้านเนินพัฒนา |  | (Ban Noen Phatthana) |  |  |
| หมู่ 8 |  | บ้านหนองบัวทอง |  | (Ban Nong Bua Thong) |  |  |
การแบ่งเขตการปกครอง > การปกครองส่วนท้องถิ่น

ท้องที่ตำบลกองทูล มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลกองทูล ครอบคลุมพื้นที่ตำบลกองทูลทั้งหมด ซึ่งเป็นสภาตำบลกองทูล ที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลกองทูลในวันที่ 30 มกราคม พ.ศ. 2539 จนถึงปัจจุบัน
ประชากร

พื้นที่ตำบลกองทูลประกอบด้วยหมู่บ้านทั้งสิ้นจำนวน 8 หมู่บ้าน มีจำนวนประชากร 4,297 คน แบ่งเป็นชาย 2,131 คน หญิง 2,166 คน (เดือนธันวาคม 2565) เป็นตำบลที่มีจำนวนประชากรน้อยที่สุดในอำเภอหนองไผ่
* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2565 | พ> ศ. 2564 | พ> ศ. 2563 | พ> ศ. 2562 | พ> ศ. 2561 | พ> ศ. 2560 | พ> ศ. 2559 |
| --- | --- | --- | --- | --- | --- | --- | --- |
| เนินพัฒนา | 894 | 904 | 904 | 904 | 904 | 895 | 886 |
| กองทูล (หมู่ 2) | 558 | 566 | 581 | 578 | 589 | 598 | 595 |
| วังชงโค | 548 | 546 | 555 | 554 | 558 | 553 | 549 |
| น้ำเขียว | 542 | 541 | 543 | 542 | 550 | 541 | 550 |
| กองทูล (หมู่ 3) | 515 | 522 | 525 | 518 | 517 | 524 | 531 |
| เนินมะเกลือ | 465 | 462 | 461 | 454 | 461 | 458 | 454 |
| หนองบัวทอง | 451 | 452 | 443 | 442 | 436 | 438 | 442 |
| ท่าทอง | 324 | 322 | 315 | 319 | 314 | 316 | 316 |
| รวม | 4,297 | 4,315 | 4,327 | 4,311 | 4,329 | 4,323 | 4,323 |
สถานที่สำคัญ

วัดธรรมเสมา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในบ้านกองทูล หมู่ที่ 2 ตำบลกองทูล อำเภอหนองไผ่ จังหวัดเพชรบูรณ์ มีพระปลัด อลงกรณ์ วรธมฺโม ดำรงตำแหน่งเจ้าอาวาส วัดธรรมเสมาสร้างขึ้นเมื่อ พ.ศ. 2250 เดิมเรียก วัดโคก ได้รับพระราชทานวิสุงคามสีมาเมื่อ พ.ศ. 2280 ปูชนียวัตถุที่สำคัญของวัดคือ พระพุทธรูปโบราณศักดิ์สิทธิ์ องค์เจดีย์ศักดิ์สิทธิ์โบราณ ที่สร้างมาตั้งแต่สมัยกรุงศรีอยุธยา ทางวัดยังมีประเพณีก่อพระเจดีย์ทรายกลบธาตุ เป็นประเพณีอันเก่าแก่ของชาวเมืองเพชรบูรณ์ที่ได้จัดให้มีขึ้นทุกปีในวันแรม 14 ค่ำ เดือน 4 ของทุกปี ซึ่งตรงกับวันตรุษไทยและเพื่อทำบุญอุทิศให้กับบรรพบุรุษผู้ล่วงลับ
ดอนผีบิน

| ดอนผีบิน |
| --- | --- |
ดอนผีบิน (ภาพปัจจุบัน) จากซ้ายไปขวา สมบัติ แก้วทิตย์, สมศักดิ์ แก้วทิตย์, สมคิด แก้วทิตย์
ข้อมูลพื้นฐาน
ที่เกิด: จังหวัดน่าน ประเทศไทย 
แนวเพลง:  แทรชเมทัล  สปีดเมทัล  เดธเมทัล  ดูมเมทัล  โพรเกรสซิฟร็อก 
ช่วงปี: พ.ศ. 2536–2545, 2556–ปัจจุบัน
ค่ายเพลง:  Roxx Records (พ.ศ. 2536–พ.ศ. 2537)  DPB-Music Production (พ.ศ. 2538 ,พ.ศ. 2556–ปัจจุบัน)  วอร์นเนอร์ มิวสิค ไทยแลนด์ (พ.ศ. 2540)  In & On Music (พ.ศ. 2543)  จีราฟเรคอร์ดส (พ.ศ. 2545)  Day One Records (พ.ศ. 2550) 

สมาชิก:  สมบัติ แก้วทิตย์ กีตาร์  สมศักดิ์ แก้วทิตย์ กลอง  สมคิด แก้วทิตย์ กีตาร์เบส, ร้องนำ 

เว็บไซต์: donpheebin.com
ดอนผีบิน เป็นวงดนตรีแทรช เมทัลของประเทศไทย เกิดจากการรวมตัวกันเพื่อทำผลงานทางดนตรีของสามพี่น้องตระกูล แก้วทิตย์ เมื่อปี พ.ศ. 2528 โดยสร้างงานแบบเพลงใต้ดิน ไม่สังกัดค่ายใดอย่างถาวร และเคยออกอัลบั้มเพลงทั้งกับค่ายเล็กๆไปจนถึงค่ายใหญ่อย่างวอร์นเนอร์ มิวสิค ไทยแลนด์ และจีราฟ เรคคอร์ดในเครือจีเอ็มเอ็ม แกรมมี่
เนื้อหาในบทเพลงส่วนใหญ่ของทางวง จะเป็นเรื่องเกี่ยวกับปัญหาสังคม การทำลายล้างธรรมชาติสิ่งแวดล้อม ตลอดจนเรื่องราว ปรัชญาชีวิตและจิตวิญญาณ รวมถึงความตาย โดยขับเคลื่อนเนื้อหาผ่านความหนักหน่วงและรุนแรงของดนตรีแทรช เมทัล แต่ในขณะเดียวกันก็มีจุดเด่นในภาษาที่สละสลวยสวยงามดังบทกวี โดยในภาคดนตรีนั้นทางวงเคยได้รับรางวัลสีสันอะวอร์ดส์สาขาเพลงบรรเลงยอดเยี่ยมถึงสองสมัยซ้อน จากเพลง Return to The Nature II ในอัลบั้มสองฟากฝั่ง และเพลง ใดใดไร้ยืนยง ในอัลบั้มสัญญาณเยือน
วงดอนผีบินได้รับการยอมรับจากนักวิจารณ์ดนตรีให้เป็น อุกกาบาตทางดนตรี เนื่องจากเป็นวงดนตรีจากทางชนบทในภาคเหนือที่ไม่มีที่มาที่ไป และไม่ได้สังกัดค่ายเพลงใหญ่ แต่กลับมีความเป็นตัวของตัวเองอย่างสูงทั้งภาษาที่งดงาม สำเนียงดนตรีและเนื้อหาในเพลง รวมทั้งภาพวาดสีน้ำมันบนปกอัลบั้มที่สมบัติ แก้วทิตย์ มือกีตาร์ผู้เป็นหัวหน้าวงวาดด้วยตนเอง อีกทั้งชื่อของวงที่ตั้งแบบไม่สนใจการตลาด และเพียงแค่การออกอัลบั้มชุดแรกก็สามารถจุดกระแสในวงการเพลงร็อคได้ และได้รับรางวัล Reader Vote จากนิตยสาร The Quiet Strom ในอัลบั้มชุดต่อมา
โดยชื่อ ดอนผีบิน ของวงมาจากชื่อหมู่บ้านเล็กๆ แห่งหนึ่งทางตอนเหนือของจังหวัดน่าน ซึ่งเคยเป็นสมรภูมิรบล้างเผ่าพันธ์ในสมัยอาณาจักรล้านนา ต่อมาได้มีตำนานเล่าขานว่าในคืนวันเพ็ญจะมีแสงสว่างวนเวียนล่องลอยในบริเวณนั้น บางครั้งก็ได้ยินเสียงร้องครวญคราง ทำให้พื้นที่บริเวณดังกล่าวถูกเรียกขนานนามว่า ดอนผีล่องลอย
ในปัจจุบัน สมศักดิ์ แก้วทิตย์ มือกลองของวง ได้ก่อตั้งค่ายเพลงที่ชื่อ Day One Record เพื่อเป็นช่องทางในการสร้างศิลปินเฮฟวี่ เมทัลหน้าใหม่ และนำผลงานในอดีตของวงดอนผีบินกลับมาผลิตและจัดจำหน่ายใหม่อีกครั้ง โดยนอกจากนี้สมศักดิ์ ยังออกอัลบั้มของตนเองภายใต้ชื่อ Doomed Day ส่วนสมคิด แก้วทิตย์ มือเบสและนักร้องนำของวงได้ออกผลงานเดี่ยวของตนเองออกมา 1 ชุดในชื่อ Thro My Window
เดือนมกราคม พ.ศ. 2559 สมศักดิ์ แก้วทิตย์ มือกลองได้ประกาศยุติการทำงานร่วมกับวงดอนผีบิน เนื่องจากมีความคิดเห็นทางดนตรีที่ไม่ตรงกันกับสมบัติ แก้วทิตย์ หลังจากออกอัลบั้ม Utopia-1 แดนดินทิพย์ กำเนิดมวลสาร
สมาชิก

สมบัติ แก้วทิตย์ - กีต้าร์ หัวหน้าวง
สมศักดิ์ แก้วทิตย์ - กลอง
สมคิด แก้วทิตย์ - เบส
ผลงาน > เดโม

Harsh & Raw (รวมเดโม ช่วง พ.ศ. 2525-2531)
Harsh & Raw 2 (รวมเดโม ช่วง พ.ศ. 2533-2538)
สัญญาณเยือน Part 1 (พ.ศ. 2541)
ผลงาน > สตูดิโอ อัลบั้ม

โลกมืด (Dark World) - พ.ศ. 2536
ผลงาน > สตูดิโอ อัลบั้ม > 10 ทำไม

เส้นทางสายมรณะ (Way Of Death) - พ.ศ. 2537
ผลงาน > สตูดิโอ อัลบั้ม > 6 สายเสียแล้ว...หลังสนธยา

อุบาทว์-อุบัติ (Disastrous Device Occurence) - พ.ศ. 2538
ผลงาน > สตูดิโอ อัลบั้ม > 10 พบกันที่ดาวดวงใหม่ (Inst.)

สองฟากฝั่ง (Collision) - พ.ศ. 2540
ผลงาน > สตูดิโอ อัลบั้ม > 8 Return To The Nature II

สัญญาณเยือน Part 2 - พ.ศ. 2543
ผลงาน > สตูดิโอ อัลบั้ม > 7 ใด ใด ไร้ยืนยง (Inst.)

ปรากฏการณ์-ปรากฏกาย (Phenomenon) - พ.ศ. 2545
ผลงาน > สตูดิโอ อัลบั้ม > 9 Return To The Nature III (Inst.)

แดนดินทิพย์ (Utopia-Part 1) - พ.ศ. 2556
1. กำเนิดมวลสาร
2. เคลื่อนสู่นิรันดร์
3. Utopia Salute
4. และแล้ว
5. เฝ้ามองหา
6. Whirl !
7. Maniace
8. พร้อมฟ้า พร้อมวัน
9. วัยวัน
10. Conscious
11. Lost Horizon
12. Sacrifice
13. Wind of Life
14. New World Man
15. Round of Existences
16. กำเนิดหนึ่ง ณ สายน้ำ
17. วิถีที่ดำเนิน
Return To The Nature ชีวิต พลัง ความหวัง จุดหมาย สู่ปลายกาล - พ.ศ. 2556
1. ทั้งผองคือสิ่งเดียว
2. เช้าวันหนึ่ง
3. เริ่มกัยที่วันใหม่
4. ลมหายใจ ณ บ้านฉัน
5. ณ หนึ่งเหนือ น่าน ฟ้าแผ่นดินเกิด
6. มกรา ฟ้าที่นั่นไม่เคยเปลี่ย
7. วิถีบนครรลอง
8. สิ้นสุดแสง สิ้นสุดวัน
9. Root
แสงสองสู่พันธนาการ (Utopia-Part 2) - พ.ศ. 2559
1. แสงส่องสู่พันธนาการ
2. การเวลาไม่ย้อนคืน
3. คงความเป็น
4. กังวาลใต้สำนึก
5. Untitled 1
6. Untitled 2
7. Untitled 3
8. Untitled 4
9. Untiled 5
10 Untiled 6
ผลงาน > บันทึกการแสดงสด

Return to the Nature - พ.ศ. 2540
ผลงาน > รวมเพลง

ใต้ตะวันเดียวกัน (Ballads Collection) - พ.ศ. 2540
Speed Collection - พ.ศ. 2540
รางวัล > นิตยสาร The Quiet Storm

The Reader Vote ปี 2537
รางวัล > สีสันอะวอร์ดส์

เพลงบรรเลงยอดเยี่ยมประจำปี 2540 ( Return to the nature II จากอัลบั้มสองฟากฝั่ง)
รางวัลเพลงบรรเลงยอดเยี่ยมประจำปี 2541 ( ใดใดไร้ยืนยง จากอัลบั้มสัญญาณเยือน)
แหล่งข้อมูลอื่น

เว็บไซต์แฟนคลับดอนผีบิน
เว็บไซต์ของค่าย Day One Record เก็บถาวร 2010-05-27 ที่ เวย์แบ็กแมชชีน
ตัวเลขอียิปต์

ระบบตัวเลขอียิปต์ เคยมีการใช้งานในอียิปต์โบราณตั้งแต่ประมาณ 3000 ปีก่อนคริสตกาล จนถึงต้นคริสต์สหัสวรรษแรก เป็นระบบตัวเลขฐานสิบที่เขียนด้วยไฮเออโรกลีฟ ชาวอียิปต์ไม่มีแนวคิดในเรื่องระบบค่าประจำหลัก เช่นระบบทศนิยม
หน่วยและตัวเลข

ไฮเออร์โลกลิฟต์ต่อไปนี้ถูกใช้เป็นยกกำลัง 10:
จำนวนที่เป็นผลคูณเหล่านี้จะใช้วิธีการทำสัญลักษณ์ซ้ำได้เท่าที่ต้องการ ดังตัวอย่างในหินสลักจากคาร์นักเขียนเลข 4622 ดังนี้:
เลขศูนย์กับจำนวนติดลบ

ใน 1740 ปีก่อนคริสตกาล ชาวอียิปต์เริ่มใช้สัญลักษณ์ศูนย์ในข้อความของตน สัญลักษณ์ nfr (𓄤) หมายถึงความงาม สามารถใช้บอกระดับฐานในภาพวาดสุสานกับพีรามิด และระยะทางที่ใชวัดเทียบกับเส้นฐาน เหมือนกับเส้นที่วาดจากข้างบนลงล่าง
เศษส่วน

สามารถแสดงจำนวนตรรกยะด้วยผลรวมของเศษส่วนหน่วย เช่น ผลรวมตัวผกผันการคูณของจำนวนเต็มบวก ยกเว้น 2/3 และ 3/4 สัญลักษณ์ไฮเออร์โรกลิฟต์จะแสดงเป็นรูปคล้ายปาก ซึ่งหมายถึง "ส่วน":
เศษส่วนสามารถเขียนด้วยเครื่องหมายทับ เช่น ตัวเศษ 1 กับตัวส่วนเต็มบวกข้างล่าง ดังนั้น 1/3 จึงถูกเขียนเป็น:
สัญลักษณ์พิเศษสามารถใช้เป็น 1/2 และเศษส่วนที่ไม่เป็นหน่วย 2/3 และน้อยครั้ง คือ 3/4:
ถ้าตัวส่วนมีจำนวนมากเกิน จึงจะใช้รูป "ปาก" ที่จุดเริ่มต้นของ "เศษส่วน":
การบวกและการลบ

สำหรับเครื่องหมายบวกและลบจะใช้ไฮเออโรกลิฟต์
: ถ้ารูปเท้าชี้ไปทางด้านที่มีตัวเขียนฝั่งใดก็ตาม มันจะเป็นสัญลักษณ์การบวกหรือการลบ